Správa o činnosti
Národného fondu za rok 2002

OBSAH
1	Úvod
2	Činnosť Národného fondu
2.1	Program PHARE
2.1.1	Finančné riadenie a kontrola
2.1.1.1	Zmeny vo finančnom riadení
2.1.1.2	Finančný monitoring prostriedkov EÚ
2.1.1.3	Prehľad finančných tokov v roku 2002
2.1.1.4	Ukončenie programov
2.1.1.5	Kontrola a audit
2.1.2	Spolufinancovanie
2.1.2.1	Princípy spolufinancovania
2.1.2.2	Financovanie zo ŠR  – VPS
2.1.3	Systém rozšíreného decentralizovaného implementačného systému (EDIS)
2.1.3.1	Pracovné stretnutia s implementačnými agentúrami
2.1.3.2	Etapa I. – Hodnotenie nedostatkov
2.1.3.3	Etapa II. – zosúlaďovanie , III. – Hodnotenie zhody
2.2	Program ISPA
2.2.1	Aktivity Národného fondu v rámci programu ISPA v priebehu roku 2002
2.2.1.1	Návrh novej Dohody o financovaní pre implementáciu projektov programu ISPA
2.2.1.2	EDIS
2.2.1.3	Audit EK na NF
2.2.1.4	Manuál vnútorných procedúr NF pre program ISPA
2.2.2	Informácia o projektoch ISPA z finančných memoránd 2000, 2001 a 2002
2.2.2.1	Čerpanie prostriedkov na spolufinancovanie ISPA projektov zo Štátneho rozpočtu pre rok 2002
2.2.2.2	Zabezpečené spolufinancovanie v Štátnom rozpočte pre rok 2003 pre ISPA projekty
2.2.2.3	Prostriedky obdržané od EK
2.2.2.4	Bankové účty
2.2.3	Ďalšie činnosti Národného fondu pre ISPA
2.2.3.1	Príprava Národného fondu na plnenie činnosti  Platobného orgánu  pre Kohézny fond
2.3 Program SAPARD
2.3.1.	Akreditácia Národného fondu a Agentúry SAPARD
2.3.2.	Ročné finančné dohody pre program SAPARD
2.3.3.	Monitorovanie programu SAPARD
2.3.4.	Financovanie programu SAPARD
2.3.4.1.	Spolufinancovanie zo štátneho rozpočtu
2.3.4.2.	Financovanie zo zdrojov ES
2.3.5.	Rozpočtovanie prostriedkov na rok 2003
2.3.6.	Čerpanie

Zoznam príloh ...........................................................................................................................................19

Zoznam skratiek

NF  	Národný fond (National Fund)
NAO 	Splnomocnenec pre Národný fond (National Authorising Officer) 
NAC 	Národný koordinátor zahraničnej pomoci (National Aid Co-ordinator) 
NIC	Národný ISPA koordinátor (National ISPA Co-ordinator)
PAO 	Splnomocnenec pre program (Programme Authorising Officer - pre PHARE) 
SAO 	Sektorový splnomocnenec pre program (Sectoral Authorising Officer - pre ISPA)
SPO 	Starší programový pracovník (Senior Programme Officer - pre PHARE) 
SAcO	Starší účtovník (Senior Accounting Officer - pre všetky programy) 
FM 	Finančné memorandum (Financing Memorandum) 
VFD 	Viacročná finančná dohoda pre SAPARD (Multi-annual Financial Agreement for SAPARD)
RFD	Ročná finančná dohoda pre SAPARD (Annual Financial Agreement for SAPARD)
IA 	Implementačná agentúra (Implementing Agency) 
CFCU	Centrálna finančná a kontraktačná jednotka (Central Financing and Contracting Unit) 
SSC  	Slovenská správa ciest
EIP  	Agentúra Environmentálnych investičných projektov
NPPF 	Nadácia na podporu poprivatizačného podnikania
NPOA 	Nadácia na podporu občianskych aktivít
NBS 	Národná banka Slovenska (National Bank of Slovakia) 
JMC	Spoločný monitorovací výbor (Joint Monitoring Committee)
VPS  	Všeobecná pokladničná správa
FCD  	Oddelenie finančnej kontroly
FM        	Finančné memorandum
APRR   	Agentúra pre podporu regionálneho rozvoja
SPPF     Slovenský post-privatizačný fond
NADSME Národná agentúra pre rozvoj malého a stredného podnikania
SARIO 	Slovenská agentúra pre rozvoj investícií a obchodu
KF         Kohézny fond (Cohesion Fund)

1	Úvod

Národný fond bol zriadený v zmysle uznesenia vlády SR č. 856 zo dňa 2.12.1998 a je súčasťou decentralizovaného systému implementácie (DIS) troch predvstupových nástrojov – programov PHARE, ISPA a SAPARD. 

Národný fond je samostatný útvar Ministerstva financií SR a podlieha priamo štátnemu tajomníkovi Ministerstva financií SR.  

Proces decentralizácie kompetencií z Európskej komisie (ďalej len „EK“) na prijímateľské krajiny sa začal podpísaním Finančných memoránd pre programy PHARE 1998. V systéme DIS je Národný koordinátor zahraničnej pomoci (NAC) zodpovedný za programovanie, monitorovanie a hodnotenie programov PHARE. Pre program ISPA bol menovaný uznesením vlády SR č.1204/2000 zo dňa 6.11.2002 NIC. 

Splnomocnenec pre Národný fond (NAO) zodpovedá za finančný manažment prostriedkov EÚ a za zabezpečenie spolufinancovania z národných zdrojov. 

Súčasťou decentralizovaného systému realizácie programov sú implementačné agentúry (IA), ktoré zodpovedajú za vyhlasovanie, realizáciu a priebeh výberových konaní, procedúry uzatvárania zmlúv, spoluprácu s konečnými príjemcami grantov, platby a odbornú realizáciu projektov investičnej podpory a iných projektov. Prostredníctvom Centrálnej finančnej a kontraktačnej jednotky (CFCU) sa realizujú programy pre viaceré inštitúcie z oblasti budovania inštitúcií. Za vecnú realizáciu projektov zodpovedá starší programový pracovník (SPO) na príslušných rezortoch.

Po dohode s NAC/NIC menuje NAO pre každú IA pracovníka splnomocneného pre program (PAO/SAO). NAO a PAO/SAO podpisujú spolu Finančnú dohodu o realizácii daného programu. Finančná dohoda, podpísaná medzi NAO a PAO/SAO v zastúpení IA určuje podrobné podmienky finančného riadenia realizácie programov/projektov.

V súlade s Viacročnou finančnou dohodou (VFD), podpísanou 26.3.2001 medzi EK a vládou SR pre program SAPARD, plní Národný fond funkciu Kompetentného orgánu pre program SAPARD v SR. Dňa 15.4.2002 bola zo strany ES pre SR udelená akreditácia v rámci opatrení 1, 2, 4a, 5 a 7. Zostávajúce opatrenia (č. 3, 4b, 6, 8 a 9) by mali byť akreditované začiatkom roku 2003.Jej udelením sa skončila etapa prípravy na riadenie programu SAPARD v SR. Udelenie akreditácie predstavuje štartovací bod skutočnej implementácie programu SAPARD v Slovenskej republike.

2	Činnosť Národného fondu

2.1	Program PHARE

2.1.1	Finančné riadenie a kontrola

V roku 2002 vykonával Národný fond všetky činnosti na zabezpečenie finančných prostriedkov pre finančné memorandá (FM) 1999-2001 v zmysle Memoranda o porozumení o zriadení NF a Pokynov pre hospodárenie s finančnými prostriedkami pri realizácii programu PHARE schválených uznesením vlády SR č. 1164/2001 dňa 13.12.2001. 

V januári a februári 2002 bolo vládou SR schválené podpísanie 4 finančných memoránd 2001. Národný fond spracoval administráciu žiadostí o prvý preddavok pre 4 finančné memorandá. NAO po konzultácii s NAC nominoval PAO pre jednotlivé programy 2001, ktorých implementácia je v zodpovednosti CFCU (M. Michalička) a Agentúry pre podporu regionálneho rozvoja v rámci Ministerstva výstavby a regionálneho rozvoja SR (J. Slovák). Národný fond ďalej zabezpečil podpísanie finančných dohôd medzi NAO a PAO a otvorenie bankových účtov v NBS. Ministerstvo financií SR otvorilo pre Národný fond v NBS hlavné bankové účty pre jednotlivé finančné memorandá 2001 a bankové účty s dispozičným právom implementačných agentúr pre každý program. Národný fond požiadal o prvé preddavky pre všetky 4 memorandá, pričom z EK boli zaslané na účet NF zatiaľ preddavky pre 2 finančné memorandá a zvyšné finančné prostriedky pre FM Cezhraničná spolupráca SR - Poľsko a SR - Maďarsko očakáva Národný fond do konca roku 2002.

2.1.1.1	 Zmeny vo finančnom riadení 

Národný fond uskutočňoval v roku 2002 pravidelné stretnutia s IA k otázkam finančného riadenia projektov PHARE 1998-2001. Začiatkom júla 2002 sa uskutočnilo stretnutie so zástupcami Národného fondu a zástupcami IA agentúr vrátane PAO, na ktorom boli prerokované požiadavky NF na predkladanie žiadostí IA o finančné prostriedky. Žiadosti IA o finančné prostriedky budú predkladané na NF štvrťročne a budú obsahovať údaje o spolufinancovaní jednotlivých projektov. NF prevedie finančné prostriedky na účty IA po predložení mesačnej žiadosti o presun  finančných prostriedkov. Nový systém predkladania žiadostí IA sa zaviedol od júla 2002.

V septembri 2002 bol Národný fond na základe požiadavky EK požiadaný o úpravu formálnej žiadosti o finančné prostriedky s tým aby boli do žiadosti zahrnuté informácie o spolufinancovaní. Žiadosti a ich odsúhlasenie týmto budú posudzované nielen z hľadiska realizácie PHARE príspevku, ale aj realizácie časti národných zdrojov. 

2.1.1.2	Finančný monitoring prostriedkov EÚ 

V zmysle Plánu práce vlády SR na mesiac jún 2002 predložil Národný fond do vlády na vedomie informáciu                o čerpaní prostriedkov z európskych fondov, ktorá bola vzatá na vedomie dňa 10.7.2002. V novembri 2002 bola predložená do vlády SR informácia o čerpaní za 2. polrok 2002.   

 Pre všetky účty NF za jednotlivé finančné memorandá bolo vykonané vo februári 2002 zosúlaďovanie s EK                   k 31.decembru 2001. 

V rámci útvaru NF sa uskutočňuje štvrťročné zosúlaďovanie finančných údajov medzi oddelením PHARE                    a účtovným oddelením. Pravidelné štvrťročné zosúlaďovanie finančných údajov sa vykonáva aj s účtovnými údajmi IA. Zostatky na bankových účtoch  Národného fondu sa mesačne odsúhlasujú s Národnou bankou Slovenska.   

Národný fond monitoruje denne stavy na všetkých bankových účtoch v počte 32, na ktorých uskutočňuje účtovné operácie. K ostatným účtom majú dispozičné práva jednotlivé IA. V zmysle Rámcovej zmluvy medzi NBS a MF SR spravuje útvar Národného fondu spolu 141 účtov, z toho pre program PHARE je v súčasnosti vedených 91 účtov.

NF sleduje okrem finančných prostriedkov z EU aj spolufinancovanie programov zo ŠR podľa kapitol, programov až projektov a vyjadruje sa k návrhom rozpočtových opatrení na uvoľnenie finančných prostriedkov.
Národný fond sa zúčastňuje v rámci monitorovania implementácie projektov PHARE sektorových monitorovacích podvýborov a spoločného monitorovacieho výboru (JMC). V roku 2002 sa uskutočnili                        2 zasadnutia JMC. NAO sa zúčastňuje v mene NF na stretnutí pracovnej skupiny na vysokej úrovni                           so zástupcami EK, Delegácie EK a Národným koordinátorom zahraničnej pomoci. 

Pre programy PHARE vydáva NF po kontrole oprávnenosti výdavkov potvrdenia k žiadostiam na vrátenie DPH v zmysle vyhl. č. 94/96 Z.z. V roku 2002 NF vystavil 277 potvrdení v celkovej hodnote  15 305 418,98 Sk, pre CFCU bolo prekontrolovaných 343 potvrdení v hodnote  71 948 780,11 Sk, pre NADSME 46 potvrdení v hodnote 6582 834,09 Sk, pre SPPF 2 potvrdenia v hodnote 29 607 Sk, a pre MPSV l potvrdenie v hodnote 192 075,19 Sk. Okrem toho bolo vydaných 161 osvedčení pre oslobodenie tovaru od dovozného cla, z toho 68 pre CFCU.

Pre projekty realizované priamo delegáciou EK prepláca Národný fond DPH v zmysle zmluvy uzatvorenej medzi Delegáciou EK a MF SR. Pre tieto účely bol zriadený samostatný účet, z ktorého NF po kontrole oprávnenosti výdavkov hradí DPH. Uhradenú DPH NF žiada následne refundovať od daňového úradu.

2.1.1.3	Prehľad finančných tokov v roku 2002

Pre finančné memorandá 1998-2001 v celkovej alokácii 275 405 728 EUR obdržal NF z EK k 15.10.2002 čiastku 172 462 672,02 EUR. K tomu istému dátumu presunul NF na základe žiadostí IA finančné prostriedky, ktoré implementačné agentúry čerpali vo výške 119 587 959,06 EUR. (Tabuľka č.1) 

Tabuľka č.1: Súhrnný prehľad prostriedkov EÚ z fondu PHARE k 15.10.2002
FM | Celkovo alokované | Príjem – Národný fond | Čerpanie – implementačné agentúry, PHARE príspevky
| EUR | EUR | SK | EUR | SK
SR1998 | 73 456 749 | 67 861 272,00 | 2 810 542 441,15 | 63 480 355,92 | 2 629 102 420,78
SR1999 | 87 630 000 | 66 999 142,02 | 2 774 836 465,90 | 51 340 647,71 | 2 126 324 265,55
SR2000 | 58 818 979 | 22 849 425,00 | 946 331 785,80 | 4 429 977,49 | 183 471 947,72
SR2001 | 55 500 000 | 14 752 833,00 | 611 003 331,52 | 336 977,94 | 13 956 278,36
Spolu | 275 405 728 | 172 462 672,02 | 7 142 714 024,37 | 119 587 959,06 | 4 952 854 912,41
Kurz EUR k 24.10.2002 – 41,416 SKK

EK listom Eneka Landaburu, GR pre rozšírenie, zo dňa 18.9.2002 potvrdila rozhodnutie o uvoľnení zadržiavaných 10% zo zálohových platieb na všetky programy PHARE. Toto rozhodnutie bolo prijaté na základe správy slovenských policajných orgánov a správy OLAF. Posúdenie vychádzalo aj zo záverov Pracovnej skupiny na vysokej úrovni (zastúpenej generálnym riaditeľstvom pre rozšírenie, ÚV SR a MF SR). EK postupne vypláca Národnému fondu finančné čiastky, ktoré z finančných prostriedkov požadovaných NF.

2.1.1.4	Ukončenie programov

NF pripravuje v súčasnosti uzatváranie programov SR 98 a SR 99, ktorých doba vyplácania končí v zmysle finančných memoránd. Uzatváranie programov sa týka 8 programov, realizovaných IA CFCU. Niektoré bankové účty pre projekty boli uzatvorené a zostatky prevedené na účty NF pre jednotlivé finančné memorandá. 

Tabuľka č.2
Kód programu | Názov programu
SR 9806 | Politické kritériá
SR 9807 | Ekonomická reforma
SR 9808 | Inštitúcia a administratíva
SR 9809 | Spravodlivosť a vnútorné záležitosti
SR 9811 | Komunitárne programy
SR 9814 | Cezhraničná spolupráca
SR 9903 | Príprava na ISPA
SR 9914 | Most Štúrovo - Ostrihom

2.1.1.5	Kontrola a audit

V marci 2002 bola ukončená kontrola Najvyšším kontrolným úradom SR (ďalej len „NKÚ“) zameraná na správnosť zostavenia záverečného účtu kapitol MF SR, Všeobecná pokladničná správa, Štátny dlh SR, pričom predmetom kontroly bola aj správnosť účtovania o prostriedkoch poskytnutých formou grantu v účtovníctve MF SR. Protokol o výsledku kontroly neidentifikoval žiadne zistenia v útvare Národný fond. 

V zmysle poverenia ministra financií č.2166/2002-KM zo dňa 13.5.2002 vykonali pracovníci odboru vnútornej kontroly MF SR na útvare NF následnú finančnú kontrolu dodržiavania finančnej disciplíny pri nakladaní s finančnými prostriedkami EÚ. Pri tejto kontrole nezistili žiadne závažné nedostatky.

Pre program PHARE bola v roku 2002 na útvare NF vykonaná kontrola NKÚ a finančná kontrola MF SR. V záveroch vyššie uvedených kontrol neboli zistené žiadne závažne nedostatky.
 
V období 4.7.-12.7.2002 NKÚ vykonalo na MF SR kontrolu oprávnenosti vydávania potvrdení pre colné úrady za účelom oslobodenia cla od DPH pre projekty PHARE. Na základe výsledkov kontroly vyplynula úloha pre útvar NF zmeniť formulár potvrdenia pre colné orgány, ktorá bola dňom 1.8.2002 splnená. Ďalšia úloha vyplývajúca z kontroly sa týka problematiky obchodovania s tovarom v colnom sklade. NF v spolupráci s CFCU a Colným riaditeľstvom riešil vzniknutú situáciu. Podľa stanoviska Colného riaditeľstva sú operácie v colnom sklade legálne. Problém by bolo možné vyriešiť iba vo fáze prípravy tendrovej dokumentácie, načo MF SR ani CFCU nemá oprávnenie. NF v súčasnosti očakáva záverečné stanovisko NKÚ.
  
V júni 2002 navštívili NF audítori z Dvoru audítorov v Luxemburgu, ktorý vykonali pilotný audit                            k 6 projektom Národného programu 1999. EK vykonala záverečný audit pre 3 projekty Národného programu 1998.

Implementačná agentúra NPOA požiadala NF o prešetrenie 4 prípadov hospodárenia s finančnými prostriedkami v organizáciách príjemcov grantu. Národný fond postúpil žiadosti o prešetrenie kontrolnej sekcii MF SR, ktorá uvedené prípady rieši a priebežne o nich informuje NF.

2.1.2	Spolufinancovanie

2.1.2.1	Princípy spolufinancovania

Na účel monitorovania, hodnotenia a kontroly platia na roky 2000, 2001 a 2002 nasledovné zásady v zmysle Memoranda o zásadách požiadaviek PHARE na spolufinancovanie a Pokynov pre hospodárenie s finančnými prostriedkami pri realizácii programu PHARE :

•	EK môže financovať maximálne 75 % všetkých oprávnených verejných výdavkov vo všetkých investičných projektoch, zvyšných 25 % všetkých oprávnených verejných výdavkov musí pochádzať z národných verejných fondov (vrátane fondov, resp. prostriedkov regionálnych alebo miestnych úradov).
•	Mali by sa podporiť iné zdroje, avšak tieto nebudú zahrnuté do hodnotenia súladu s povinnosťami spolufinancovania verejných fondov. 
•	Pre spolufinancovanie sú prípustné dve formy, a to spoločné alebo paralelné spolufinancovanie. Avšak ak to požadujú operačné požiadavky, možno výhradne uprednostniť jednu z foriem spolufinancovania. Spoločné spolufinancovanie musí byť podľa definície svojou povahou vhodné podľa kritérií PHARE.
•	Druh, povaha a rozsah spolufinancovania by mali byť uvedené v projektových formulároch (project fiches). Tieto dokumenty tvoria právne záväznú dohodu o poskytnutí finančných prostriedkov PHARE na spolufinancovanie v súlade s Finančným memorandom a Finančným rozhodnutím EK. Projektové formuláre sú nemenne previazané s Finančným memorandom vo finančnej a právnej oblasti a vytvárajú základný podklad pre určenie spolufinancovania. 
•	V prípade paralelného spolufinancovania nemusia byť výdavkové položky svojou povahou vhodné podľa kritérií PHARE, avšak musia byť primerané uvedené a zdôvodnené v projektovom formulári. Iné dodatočné výdavky, ktoré sú špecificky spojené s cieľmi samotného projektu, možno považovať za vhodné, resp. oprávnené na spolufinancovanie do tej miery, pokiaľ tieto možno taktiež priamo pripísať implementácii                  a pokiaľ sa uskutočnia pred skončením doby vyplácania (úhrady).
•	Rôzne druhy výdavkov, ktoré sú dôležité na dosiahnutie cieľov projektu, možno považovať za vhodné, resp. oprávnené za predpokladu, že spĺňajú kritériá a lehoty. Dôležitými vylúčeniami sú vylúčenia uvedené v článku 13 ods. 1 Všeobecných podmienok vzťahujúcich sa na Finančné memorandá, uvedených v časti 3 vyššie.
•	Súčasné Pokyny PHARE a ani Finančné memorandum neustanovujú dodatočné definície alebo pravidlá vhodnosti, resp. oprávnenosti na účely výdavkov.

      Na roky 1998 a 1999 platia všetky vyššie uvedené body okrem prípadu, kde neexistuje minimálna požiadavka na spolufinancovanie vyjadrená ako pomer alebo kvantitatívne.

2.1.2.2	Financovanie zo ŠR  – VPS 

Národný fond zabezpečil pre jednotlivé rezorty v ŠR 2002 - VPS finančné prostriedky pre finančné memorandá 1999-2001 ako národné spolufinancovanie programu PHARE vo výške 2 189 520 000 Sk, vrátane rezervy vo výške 404 942 000 Sk. Ministerstvo financií SR vydalo v roku 2002 k 31.10.2002 rozpočtové opatrenia, ktorými uvoľnilo finančné prostriedky z kapitoly Všeobecnej pokladničnej správy (VPS) štátneho rozpočtu čiastku 787 274 323 Sk, čo predstavuje 35,95 % z alokovaných zdrojov (viď príloha č.1) .

NF nárokoval v ŠR 2003 v kapitole VPS pre jednotlivé kapitoly celkovú výšku spolufinancovania 1 430 089 000 Sk, ktoré sú účelovo viazané pre projekty PHARE. Rezerva je vo výške 923 049 000 Sk. Nárokované finančné prostriedky boli zabezpečené na základe konzultácií a podkladov jednotlivých kapitol a na základe prehľadu projektov PHARE 2002 odsúhlasených EK. Celkové národné spolufinancovanie zahŕňa nielen prostriedky ŠR, ale aj príspevky obcí, iných inštitúcií s verejným financovaním a príspevky príjemcov.

2.1.3	Systém rozšíreného decentralizovaného implementačného systému (EDIS)

V súčasnosti sú pravidlá pre program PHARE uplatňované v rámci Decentralizovaného implementačného systému (DIS). Nariadenie EK č. 1266/1999 z 21. júna 1999 obsahuje právny základ pre presun právomoci odsúhlasovania výberu projektov, výberových konaní a uzatvárania zmlúv z EK na kandidátsku krajinu. Tento presun právomoci bude uplatňovaný v rámci Rozšíreného decentralizovaného implementačného systému. V decembri 2000 predstavila EK dokument Príprava pre rozšírenú decentralizáciu PHARE a ISPA programov, ktorý obsahuje všeobecnú smernicu a detailný zoznam kontrolných otázok, ktoré majú využívať národné inštitúcie. Použitie tohoto dokumentu má zabezpečiť, že systém Národného fondu, IA a procedúry verejného obstarávania spĺňajú minimálne kritériá a podmienky. Vo všetkých kandidátskych krajinách vznikla pracovná skupina na vysokej úrovni ako pravidelný monitorovací orgán. Na Slovensku monitoruje táto pracovná skupina vývoj EDIS a prípravu na štrukturálne fondy. Zavedenie systému EDIS bude prebiehať v nasledovných etapách:

Etapa I	   – hodnotenie nedostatkov
Etapa II     – odstraňovanie nedostatkov
Etapa III    – hodnotenie zhody
Etapa IV    – príprava na EK rozhodnutie – audit EK
    
NAO iniciatívne predloží EK formálnu žiadosť na vydanie certifikácie pre IA, o ktorých bude presvedčený, že sú pripravené na EDIS. Predpokladaný termín podania žiadosti je druhý štvrťrok 2003.

2.1.3.1	Pracovné stretnutia s implementačnými agentúrami 

Národný fond uskutočňoval v roku 2002 pravidelné pracovné stretnutia so zástupcami implementačných agentúr, ktoré sa týkali zavádzania systému EDIS. EDIS vyžaduje minimálne kritériá, ktoré musia spĺňať IA. Na základe kontrolných otázok IA zhodnotili stav finančného manažmentu a kontrolného systému agentúry. Kontrolné otázky sa týkali oblasti finančného manažmentu, oddelenia právomocí, administratívnych kapacít, platobných a účtovných procedúr, informačného systému, podávania spravodajstva, monitorovania, kontroly a interného auditu. Ďalej, bola vytvorená pracovná skupina, ktorej členmi boli zástupcovia NF a IA, a ktorej cieľom bolo pracovať na tvorbe vnútorných manuálov IA. V marci 2002 boli NF predložené prvé verzie manuálov IA. 

V auguste 2002 uskutočnil Národný fond pracovné stretnutia s IA k hodnoteniu všetkých aktivít súvisiacich s prípravou IA na splnenie minimálnych kritérií. Záverom stretnutia bolo, že všetky IA, ktoré realizujú projekty PHARE budú prezentovať časť minimálnych kritérií Národnému fondu. Prvá prezentácia sa konala dňa 23.08.2002 na Ministerstve financií SR. Aktívne prezentoval minimálne kritéria NF, APRR, NARMSP, IA EIP, NPOA, SARIO, SSC. Do dnešného dňa nevykonali prezentáciu CFCU a NPPF Nevyhnutnou podmienkou splnenia prvého kritéria – Systém riadenia fondov je vytvorenie vnútorných písomných manuálov IA, ktoré sú podkladovým materiálom pre audit v rámci Etapy I. Pracovné stretnutia s IA, ktoré NF pravidelne uskutočňuje od konca augusta s témou vnútorných manuálov sú zamerané na CFCU, APRR, NARMSP. Na uvedených pracovných stretnutiach boli IA agentúry jednotlivo podrobne oboznámené so štruktúrou vnútorných manuálov. NF poskytol agentúram tiež poradenstvo danej problematiky a materiály, podľa ktorých IA môžu postupovať pri vytváraní vnútorných manuálov. 

2.1.3.2	Etapa I. – Hodnotenie nedostatkov

Akceptovaná bola ponuka spoločnosti Deloitte  Touche spol. s r.o., ktorá vykoná audit procedúr a štruktúr Národného fondu a IA súvisiacich s realizáciou programu PHARE, u ktorých sa v súčasnosti počíta s ich akreditáciou (NADSME, CFCU, APRR a SARIO) a implementačných jednotiek v rámci Ministerstva práce, soc. vecí a rodiny. Audítorská firma preverí súlad s minimálnymi kritériami pre zavedenie EDIS v zmysle Nariadenia EK 1266/1999 a dokumentu Príprava na rozšírenie decentralizácie programov PHARE a ISPA. Audítorský tím vykoná previerku dokumentov a sériu rozhovorov za účelom získania vyššie uvedených informácií. Výsledkom auditu bude správa, ktorá bude obsahovať zistenia a odporúčania pre Národný fond a IA a bude audítorskou spoločnosťou predložená dňa 22.11.2002.

2.1.3.3	Etapa II. – zosúlaďovanie , III. – Hodnotenie zhody

Na základe správy z hodnotenia nedostatkov pripraví Národný fond v spolupráci s Delegáciou EK návrh                      na prerozdelenie financií Finančného memoranda pre Etapu II a III EDIS PHARE v celkovej výške 700 000 EUR. Správa o hodnotení nedostatkov by mala byť predložená najneskôr do 22. novembra 2002. Po predložení Správy sa uskutoční stretnutie k systému Etapy II. a vypracovaniu zadávacích podmienok (Terms of Reference) pre jednotlivé subjekty. Predpokladaný časový harmonogram priebehu Etapy II a III je nasledovný:

Zmluva pre uskutočnenie Etapy II. – do 6.12.2002
Etapa II – január – marec 2003
Etapa III – apríl 2003
žiadosť o certifikáciu – jún 2003

2.2	Program ISPA 

Realizácia programu ISPA sa uskutočňuje predovšetkým v zmysle Memoranda o porozumení o využití NF pre program ISPA, Finančných memoránd, Nariadenia Rady ES č.1267/99/ES, Koordinačnej smernice pre prípravu a realizáciu programu ISPA v SR a ďalších relevantných predpisov EÚ a SR.

Národný fond zabezpečuje finančný manažment pre projekty ISPA v podpísaných finančných memorandách (FM). Implementácia projektov prebieha prostredníctvom troch implementačných agentúr – Implementačnej agentúry environmentálnych investičných projektov (IA EIP) pre projekty ISPA v sektore životného prostredia, Implementačná agentúra Železnice Slovenskej Republiky (IA ŽSR) a Implementačná agentúra Slovenská správa ciest (IA SSC) pre projekty ISPA v sektore dopravy (železničné a cestné projekty).

2.2.1	Aktivity Národného fondu v rámci programu ISPA v priebehu roku 2002

2.2.1.1	Návrh novej Dohody o financovaní pre implementáciu projektov programu ISPA

Národný fond na základe praktickej realizácie programu ISPA, prípravy na EDIS, záverov auditnej misie EK                      a ustanovení finančného memoranda, ktoré sú záväzné pre Slovenskú republiku a sú v zodpovednosti splnomocnenca pre Národný fond vypracoval a predložil na pripomienkovanie implementačným agentúram nové znenie Dohody o financovaní pre implementáciu projektov programu ISPA medzi Národným fondom                              a príslušnými implementačnými agentúrami. Pripomienky zo strany IA SSC a IA ŽSR boli Národným fondom zapracované. Pripomienky IA EIP dosiaľ neboli prezentované. Po zapracovaní všetkých pripomienok bude nové znenie predložené na podpísanie a následne vstúpi do platnosti. Predpokladaný termín podpisu nového znenia Dohody o financovaní pre implementáciu projektov programu ISPA a súčasne zrušenia súčasne platného znenia je v priebehu II. fázy prípravy na EDIS – Gap Pluggingu.

Dohoda o financovaní pre implementáciu projektov programu ISPA rieši:
-	rozdelenie zodpovedností medzi splnomocnencom pre NF a sektorovým splnomocnencom                       pre program (SAO), 
-	požiadavky na administratívne, finančné a technické riadenie, 
-	požiadavky na obstarávanie,
-	výber sprostredkovateľov,
-	podmienky pre prevod finančných prostriedkov na účty MF SR, ku ktorým majú dispozičné práva aj IA,
-	monitorovanie,
-	platby,
-	systém podávania správ (neoddeliteľnou prílohou je formulár tabuliek Application for Funds, ktorý slúži ako žiadosť pre finančné prostriedky z NF a podklad pre vypracovanie žiadosti do EK),
-	ustanovenia o informovaní verejnosti, zamestnancoch, priestoroch a operatívnych nákladoch IA,
-	bankové účty pre prostriedky ISPA,
-	požiadavky na finančnú kontrolu, účtovníctvo a audit,
-	ustanovenia o neoprávnených platbách a nezrovnalostiach,
-	ostatné ustanovenia.

2.2.1.2	EDIS

Nariadenie Rady 1266/1999/ES, poskytuje právny základ pre „odstúpenie udeľovania predbežného (ex-ante) súhlasu zo strany EK na konečné odsúhlasenie, verejnú súťaž a uzatváranie kontraktov pre žiadajúce krajiny“ (článok 12.1). Stav po odstúpení udeľovania ex-ante súhlasu zo strany EK sa nazýva Rozšírený decentralizovaný implementačný systém (EDIS).

EDIS bude zavádzaný na základe zhodnotenia nedostatkov, odstránenia nedostatkov a hodnotenia súladu                      s minimálnymi kritériami pre EDIS, ktoré stanovila EK. Kontrolný list minimálnych kritérií vychádza z materiálu „Príprava na rozšírenie decentralizácie PHARE a ISPA programov“, ktorý vypracovalo Generálne riaditeľstvo EK pre rozšírenie a Generálne riaditeľstvo pre regionálnu politiku v spolupráci s Generálnym riaditeľstvom rozpočtu. 

Výsledky, ktoré sa očakávajú po zavedení EDIS-u:

-	Postupy pre riadenie a kontrolu projektov ISPA v implementačných agentúrach a NF v súlade                      s požiadavkami pre EDIS;
-	Rozvoj odbornosti (najmä v NF a IA) v riadení projektov ISPA, plánovaní, implementácii, orientácii na úspech a zdroje projektov ISPA a v ostatných veciach týkajúcich sa efektívnej prípravy, monitoringu a hodnotenie pomoci ISPA v súlade s predvstupovými prioritami SR;
-	Vývoj primeraného systému pre technické plánovanie, plánovanie času, hodnotenie rizika, kontrolné grafy a riešenie prípadných problémov pri projektoch ISPA prostredníctvom projektového cyklu (zameranie na kontroly a audit traily);
-	Príslušné útvary finančnej kontroly zaistia potvrdenia pre NF, že riadenie a kontrola projektov ISPA v IA a v NF bude v súlade so všetkými relevantnými požiadavkami EK;
-	Pomôcť útvarom ministerstiev pri procese auditu, navrhujúc príslušné opatrenia použité manažmentom na základe nálezov auditu a príprava audítorských správ pre NAO, NF a príslušné orgány EÚ; 

Finančné memorandum odbornej pomoci EK pre zavedenie EDISu pre program ISPA v Slovenskej republike pod číslom 2002/SK/16/P/PA/003 bolo podpísané zo strany EK dňa 2.8.2002 a za Slovenskú republiku dňa 6.9.2002. Maximálna výška grantu EK pre uvedenú odbornú pomoc bola stanovená sumou 1 450 000 EUR,                         čo predstavuje 100% financovania z prostriedkov ISPA.

Pre Národný fond v rámci uvedeného finančného memoranda pripadla pre I. a III. fázu prípravy na EDIS                 (Gap Assessment a Gap Compliance) čiastka 200 000 EUR a pre II. fázu (Gap Plugging) suma 250 000 EUR.

NF realizuje I. a III. fázu prípravy na EDIS prostredníctvom rámcového kontraktu č. Vaskovic1-ISPA-SK-NAO/NF, uzavretého s kontraktorom: P-E International, v celkovej hodnote 131 460 EUR.

Pre realizáciu II. fázy prípravy NF na EDIS Národný fond pripravuje Terms of Reference, ktoré bude vychádzať zo záverov audítorskej správy z I. fázy (Gap Assessment), ktorá bola predložená na NF 7.11.2002. 

V rámci prípravy Národného fondu a Implementačných agentúr na EDIS Národný fond uskutočňoval v priebehu roku 2002 pravidelné týždenné koordinačné pracovné stretnutia (Steering Committee) so zástupcami implementačných agentúr, niektoré aj za účasti predstaviteľov Delegácie EK v SR.

2.2.1.3	Audit EK na NF

V januári 2002 prebiehala na NF auditná misia EK. Po obdržaní jej záverov v správe zo dňa 28.5.2002, pripravil NF v spolupráci s implementačnými agentúrami odpoveď, ktorou sa prezentoval progres v oblastiach, ktoré neboli v januári 2002 dostatočne naplnené.

Auditná misia EK po predložení požadovaných dodatočných podkladov následne prebehla v dňoch                            21.-25.10.2002 na NF a IA. Správa so závermi októbrovej auditnej misie EK dosiaľ nebola predložená.                                 

2.2.1.4	Manuál vnútorných procedúr NF pre program ISPA

Národný fond vypracoval manuál vnútorných procedúr, ktorý obsahuje:
-	všeobecné informácie o programe ISPA, 
-	postavenie a organizačná štruktúra NF,
-	štatút NF,
-	rozdelenie povinností a popisy práce,
-	smernica pre systém finančných tokov,
-	metodológia spolufinancovania programu ISPA,
-	vnútorná smernica o účtovníctve programu ISPA,
-	smernica pre zosúlaďovanie údajov,
-	smernica pre registráciu dokumentov, 
-	smernica pre spracovanie žiadostí, hlásení, správ a informácií,
-	audit trail finančných tokov ISPA,
-	smernica pre monitoring implementačných agentúr,
-	smernica pre predchádzanie, hlásenie a riešenie iregularít,
-	smernica LAN pre IT,
-	zmluva o financovaní medzi NAO a SAO,
-	rámcová dohoda medzi MF SR a NBS.

Manuál vnútorných procedúr NF bude ďalej dopracovaný v II. fáze prípravy na EDIS (Gap Plugging).

2.2.2	Informácia o projektoch ISPA z finančných memoránd 2000, 2001 a 2002

V roku 2000 boli podpísané finančné memorandá v celkovej hodnote 124 497 063 EUR. Z toho sú 4 projekty ISPA v sektore životného prostredia v celkovej hodnote 71 803 303 EUR a 1 projekt ISPA v oblasti dopravy v hodnote 51 422 000 EUR. V sektore životného prostredia bolo podpísané finančné memorandum technickej asistencie pre prípravu investičných projektov v celkovej hodnote 1 271 760 EUR.

V roku 2001 boli podpísané finančné memorandá v celkovej hodnote 192 460 524 EUR, pričom v sektore životného prostredia boli schválené 2 projekty ISPA v celkovej sume 23 331 524 EUR a v sektore dopravy 2 projekty ISPA v celkovej sume 169 069 000 EUR. V rámci technickej asistencie bolo podpísané finančné memorandum na podporu organizovania monitorovacích výborov v sume 60 000 EUR.

V roku 2002 bolo podpísané finančné memorandum technickej asistencie prípravy Národného fondu a ISPA implementačných agentúr na EDIS v hodnote 1 450 000 EUR.

Prehľad finančných memoránd podľa sektorov, vrátane celkovej alokácie a podielov financovania je v priloženej Tabuľke č. 2

2.2.2.1	Čerpanie prostriedkov na spolufinancovanie ISPA projektov zo Štátneho rozpočtu pre rok 2002

Národný fond zabezpečil pre jednotlivé rezorty v štátnom rozpočte pre rok 2002 – v kapitole VPS finančné prostriedky ako národné spolufinancovanie vo výške 1 120 680 000 Sk. Národný fond vyčerpal k 30.10.2002 z kapitoly Všeobecnej pokladničnej správy (VPS) štátneho rozpočtu pre rok 2002 na spolufinancovanie ISPA projektov finančné prostriedky v celkovej sume 50 832 564 Sk, čo predstavuje 4,54 % z alokovaných zdrojov pre rok 2002.

2.2.2.2	Zabezpečené spolufinancovanie v Štátnom rozpočte pre rok 2003 pre ISPA projekty

Spolufinancovanie zo štátneho rozpočtu pre rok 2003 je zabezpečené v kapitole Všeobecná pokladničná správa nasledovne:

Na projekty v sektore životného prostredia:               641 879 000 Sk
Na projekty v sektore dopravy:                                1 136 217 000 Sk
Pre potreby Národného fondu			210 470 000 Sk
SPOLU:                                                                   1 988 566 000 Sk   

Uvedené finančné prostriedky spolufinancovania ISPA projektov zo ŠR pre rok 2003 boli nárokované                          na základe konzultácií a podkladov jednotlivých kapitol a na základe schválených a pripravovaných finančných memoránd.

2.2.2.3	Prostriedky obdržané od EK

Na základe požiadavky Národného fondu o preddavky a priebežné platby na už podpísané Finančné memorandá, EK poslala k 31.10.2002 finančné prostriedky vo výške v zmysle priloženej Tabuľky č. 3.

2.2.2.4	Bankové účty

Národný fond, v súlade s Rámcovou zmluvou o vedení bežných účtov Ministerstva financií Slovenskej republiky pre Národný fond v Národnej banke Slovenska a o zabezpečovaní bankových operácií na týchto účtoch, otvoril pre finančné memorandá v rámci programu ISPA účty v zmysle priloženej Tabuľky č. 4.

Pre program ISPA je v NBS v zmysle Rámcovej zmluvy otvorených celkom 46 účtov, z toho NF účtuje o pohyboch finančných prostriedkov na 6 účtoch. Každý projekt má individuálne finančné memorandum, pre ktoré je otvorený samostatný účet.

V zmysle manuálov pre zosúlaďovanie útvar NF spracováva analýzy všetkých finančných memoránd, ktoré slúžia k monitorovaniu finančných prostriedkov a odsúhlasovaniu údajov medzi oddelením účtovníctva a oddelením ISPA. Zostatky  na všetkých účtoch, o ktorých účtuje NF  sa odsúhlasujú s NBS. Údaje o príjmoch a výdajoch sa odsúhlasujú s IA štvrťročne.

Pre Programy ISPA vydáva NF po kontrole oprávnenosti výdavkov potvrdenie k žiadostiam na vrátenie DPH v zmysle vyhl.č. 94/96 Z.z.. V roku 2002 NF vystavil pre MŽP 6 potvrdení v hodnote 34 947 231,62 Sk.
Oddelenie účtovníctva sa podieľalo na príprave účtovných manuálov IA EIP, IA Železnice a IA SSC. 

2.2.3	Ďalšie činnosti Národného fondu pre ISPA

2.2.3.1	Príprava Národného fondu na plnenie činnosti  Platobného orgánu  pre Kohézny fond

Podpora z Kohézneho fondu zahŕňa projekty, etapy projektu, ktoré sú technicky a finančne nezávislé, skupiny projektov alebo schémy projektov v sektore životného prostredia a dopravy. Podpora zahŕňa projekty, ktoré sledujú dosiahnutie cieľov stanovených v Zmluve o Európskej únii pre oblasť životného prostredia a transeurópskych dopravných infraštrukturálnych sietí v členských štátoch s HDP na obyvateľa nižším ako 90% priemeru Európskych spoločenstiev. Z Kohézneho fondu sa môžu financovať aj predbežné a technické štúdie, štúdie uskutočniteľnosti projektu a projekty odbornej pomoci.

Uznesením vlády SR č.133 z 13 februára bolo rozhodnuté, že Platobný orgán (PO) pre KF sa zriadi na MF SR. 

Dňa 25.3.2002 rozhodnutím ministra financií SR č.5/2002 (Dodatok č.1) bolo  v rámci útvaru NF zriadené oddelenie ISPA a Kohézneho fondu, ktoré má plniť úlohy spojené s prípravou PO pre KF.

Útvar Národného fondu vypracoval implementačný plán pre ďalšie budovanie PO pre KF, implementačný plán pre vypracovanie manuálu pre PO pre KF a Stratégiu ľudských zdrojov pre PO pre KF. PO pre KF pri stanovovaní termínov uvedených v pláne pre ďalšie budovanie PO pre KF vychádzal z 5. dodatkovej informácie k negociačnej pozícii SR v kapitole č.21 - Regionálna politika a koordinácia štrukturálnych fondov (z prílohy č.10 k 5. dod. info.). 

Pre bližšiu informáciu sú v prílohe nasledovné dokumenty týkajúce sa budovania PO pre KF:
-	Príloha 5a - implementačný plán pre dobudovanie PO pre KF;
-	Príloha 5b - implementačný plán pre vypracovanie manuálu pre PO pre KF; 
-	Príloha 5c - Stratégia ľudských zdrojov pre PO pre KF
-	Príloha 5d - Organizačné schémy NF v rámci jednotlivých etáp budovania PO pre KF

Technická asistencia pre PO pre KF 

Technická asistencia poskytnutá SR na základe Finančného memoranda EDIS ISPA 2002/SK/16/P/PA/003 má komponent vo výške 50 000 EUR pre PO pre KF (v rámci 2.fázy zavádzania EDIS – GAP Plugging). Tender bude riadený útvarom Národného fondu. Terms of Reference bude navrhnutá a predložená Delegácii EK útvarom NF. Odporúčania, ktoré vyplynú z technickej asistencie pre PO pre KF budú vzaté do úvahy pri formovaní konečnej podoby systému finančného riadenia KF v SR (prípadná novelizácia “Koncepcie finančného riadenia KF”).

Vytvorenie IT monitorovacieho systému

NF ako PO pre KF sa aktívne zapojil do procesu prípravy monitorovacieho systému pre finančné toky v rámci KF. Systém bude vytvorený v rámci projektu "Technická asistencia pre projekt systému štátnej pokladnice na MF SR“ (upozorňujeme hlavne na Blok 8, v rámci ktorého je vytvorenie takéhoto monitorovacieho systému plánované). 

Útvar Národného fondu pripravil monitorovací systém poskytujúci informácie o žiadostiach o prostriedky, o všetkých pohyboch na bankových účtoch a o  jednotlivých transakciách v rámci jednotlivých projektov. Tento systém bude tvoriť základ pre platobný modul monitorovacieho systému KF a bude v rámci uvedeného projektu prepojený na ostatné monitorovacie systémy ako Rozpočtový informačný systém a informačný systém štátnej pokladnice.

Spolupráca s Riadiacim orgánom pre KF 

Riadiaci orgán (RO) pre KF bol ustanovený na MVRR SR. V súčasnosti sa pripomienkujú štatúty tak RO ako aj Monitorovacieho výboru. PO pre KF požiadal RO o zintenzívnenie jeho práce a zavedenie pravidelných stretnutí (tzv. riadiace výbory) s cieľom urýchliť proces budovania administratívnych štruktúr pre KF a zefektívniť vzájomnú komunikáciu a informovanosť v oblasti KF.  Zasadnutí riadiaceho výboru sa zúčastňujú - MVRR (riadiaci orgán), MF (platobný orgán), MZP a MDPT (ako sprostredkovateľské orgány pod RO) a budúce implementačné orgány.

2.3 Program SAPARD

Program SAPARD bol vytvorený na základe Nariadenia Rady č.1268/99/ES zo dňa 21.6.1999 ako nástroj pre podporu poľnohospodárstva a vidieka v krajinách strednej a východnej Európy.
 
Implementácia programu SAPARD bude prebiehať na základe ustanovení Viacročnej finančnej dohody, ktorá bola uzatvorená medzi EK a vládou SR dňa 26.3.2001 a Ročných finančných dohôd pre program SAPARD uzatváraných medzi rovnakými subjektami. Podmienkou pre podpísanie oboch dohôd bolo schválenie Plánu rozvoja poľnohospodárstva a vidieka SR zo strany EK, ku ktorému prišlo dňa 17.11.2000.

2.3.1.	Akreditácia Národného fondu a Agentúry SAPARD

V dňoch 17. a 18. decembra 2001 sa uskutočnila prezentácia systému implementácie programu SAPARD v podmienkach SR na Generálnom riaditeľstve EK pre poľnohospodárstvo v Bruseli. Prezentácie sa zúčastnili zástupcovia Národného fondu, Agentúry SAPARD a Certifikačného orgánu, ktorým je v SR NKÚ. Prezentované výsledky boli podľa reakcií zástupcov generálneho riaditeľstva uspokojivé.

Počas novembra 2001 Národný fond vykonal simuláciu programu vo svojich podmienkach orientovanú na zistenie funkčnosti riadenia. Výsledky simulácie boli predložené na audit Útvaru vnútorného auditu MF SR. Pracovníci interného auditu nezistili závažné nedostatky. Správa interného audítora bola predložená predstaviteľom EK počas ich audítorskej misie na útvare Národného fondu v období 28. januára až 1. februára 2001.

Dňa 20. decembra 2001 požiadal splnomocnenec pre Národný fond komisára EK pre poľnohospodárstvo pána Franza Fischlera o vykonanie auditu Národného fondu a Agentúry SAPARD predstaviteľmi EK. V období od prezentácie po výkon auditu predstaviteľmi EK, Národný fond i Agentúra SAPARD pracovali na vylepšení dovtedajších postupov v riadení a implementovaní programu SAPARD v zmysle záverov prezentácie. 

V dňoch 28.januára až 1.februára 2002 bola na Národnom fonde a v Agentúre SAPARD audítorská misia predstaviteľov EK. Účelom auditu bolo preveriť pripravenosť Národného fondu a taktiež Agentúry SAPARD na prenesenie zodpovednosti za riadenie programu SAPARD na Slovenskú republiku. Predstavitelia misie nekonštatovali závažné nedostatky a vyjadrili uspokojivé závery o priebehu misie. Bolo konštatované, že Národný fond a Agentúra SAPARD spĺňajú všetky požiadavky Viacročnej finančnej dohody pre program SAPARD. Všetky dokumenty, ktoré boli v rámci misie požadované audítormi EK, boli odoslané na Generálne riaditeľstvo EK pre poľnohospodárstvo v stanovenom termíne.

Dňa 15.4.2002 bola zo strany ES pre SR udelená akreditácia pre opatrenia č.1(Investície do poľnohospodárskych podnikov), č.2 (Zlepšenie spracovania a predajnosti poľnohosp. a rybích výrobkov),č.4a (Diverzifikačné činnosti vo vidieckom priestore pre neinfraštruktúrne investície),č.5 (Lesné hospodárstvo) a č.7 (Pozemkové úpravy).              Jej udelením sa skončila etapa prípravy na riadenie programu SAPARD v SR. Zostávajúce opatrenia (č. 3, 4b, 6, 8 a 9) by mali byť akreditované začiatkom roku 2003. Udelenie akreditácie predstavuje štartovací bod skutočnej implementácie programu SAPARD v Slovenskej republike. Následne po udelení akreditácie bola podaná prvá žiadosť o prevod príslušnej časti finančných prostriedkov pre spolufinancovanie z národných zdrojov na účet Národného fondu. 
 	
2.3.2.	Ročné finančné dohody pre program SAPARD

11. septembra 2002 bola podpísaná ročná finančná dohoda pre program SAPARD na rok 2001. Táto dohoda zaväzuje EÚ poskytnúť SR finančné prostriedky vo výške 18 980 113 EUR. Okrem toho obsahuje táto ročná dohoda drobné úpravy Viacročnej finančnej dohody pre program SAPARD. 

Objem finančných prostriedkov, ktorý je určený v ročných dohodách 2000 a 2001 je potrebné vyčerpať do konca roka 2003. Finančné prostriedky, ktoré nestihne SR vyčerpať do tohto termínu prepadnú. Aj z tohto dôvodu bolo uskutočnených viacero zmien v programe SAPARD, ktoré sú podrobnejšie spomínané v ďalšom texte.

Ročná finančná dohoda 2002 je v súčasnosti v štádiu pripomienkovania. EK predložila SR návrh dohody obsahujúci zmeny Viacročnej finančnej dohody, ktoré sa týkajú odstraňovania škôd spôsobených povodňami. Sú to systémové zmeny v programe, ktoré by sa uplatnili v prípade, že by nastala situácia, ktorá by bola kvalifikovaná ako prírodná katastrofa. Oproti doteraz platnému zneniu by sa zmenilo hlavne uznávanie oprávnených výdavkov, ktoré by sa mohli uskutočniť ešte pred uzatvorením zmluvy, ďalej by sa zvýšil príspevok ES a pri verejnom obstarávaní by sa zjednodušili jednotlivé postupy. Samotná výška alokácie pre SR by sa síce nezvýšila, ale tieto zmeny by priniesli zvýšení absorbčnú schopnosť v prípade, ak by nastala prírodná katastrofa.

2.3.3.	Monitorovanie programu SAPARD

V roku 2002 sa uskutočnilo viacero zmien v programe SAPARD, ktoré budú mať výrazný dopad na implementáciu programu v SR. Predovšetkým sa urobili dve zmeny, ktoré umožnia lepšie čerpanie finančných prostriedkov. Prvom zmenou je rozšírenie programu na celé územie SR a druhou zmiernenie podmienok kladených na ekonomicko-finančné nároky pri prekladaní návrhov projektov konečnými prijímateľmi, ktorí sa uchádzajú o pomoc z programu.

Druhou zmenou bolo zmiernenie kritérií na posúdenie ekonomickej životaschopnosti podnikov a presun finančných prostriedkov z opatrení č.3 (Podpora zakladania odbytových organizácií), č.5 (Lesné hospodárstvo) a č.8 (Rozvoj ľudských zdrojov a opatrenia) do akreditovaných opatrení. V roku 2000 to bolo 2 185 000 EUR a v roku 2001 2 173 597 EUR. Okrem toho sa navrhuje z ostatných neakreditovaných opatrení presunúť finančné prostriedky do akreditovaných opatrení. Finančné prostriedky, ktoré sa nemôžu využívať v rámci opatrení, ktoré nie sú akreditované bude možné čerpať prostredníctvom akreditovaných opatrení. Koncom roku 2002 by Agentúra SAPARD mala začať prípravu na akreditáciu zostávajúcich opatrení.

K všeobecným zmenám patrí úprava deflátora výdavkov pre program SAPARD na výpočet čiastky, ktorú EÚ poskytne SR v nasledujúcich rokoch a zmena kurzu slovenskej koruny voči EURO, na základe ktorej sa uvedená čiastka prepočítava.

2.3.4.	Financovanie programu SAPARD 

2.3.4.1.	Spolufinancovanie zo štátneho rozpočtu

Spolufinancovanie Špeciálneho predvstupového programu pre rozvoj poľnohospodárstva a rozvoj vidieka (program SAPARD) sa v Slovenskej republike (SR) uskutočňuje prostredníctvom rozpočtovej kapitoly Všeobecná pokladničná správa (VPS). Spolufinancovanie je založené na princípe 75%-25%, čo znamená, že 75% z verejných oprávnených výdavkov, je poskytovaných, resp. hradených zo zdrojov Európskych spoločenstiev (ES) a 25%-ami sa na financovaní podieľa SR prostriedkami štátneho rozpočtu.

V roku 2000 bolo rozpočtovaných a v kapitole VPS vyčlenených pre program SAPARD 271 520 000 Sk. Keďže v uvedenom roku nedošlo k čerpaniu v rámci programu SAPARD, prostriedky boli v plnej výške prevedené do roku 2001 na účet cudzích prostriedkov. 

V roku 2001 bolo rozpočtovaných pre program SAPARD 239 600 000 Sk v kapitole VPS. Z čiastky prevedenej z roku 2000 sa podľa účtovnej dokumentácie 10. októbra 2001 vyplatilo 6 771 800 Sk spoločnosti Deloitte & Touche za služby spojené s výkonom externého auditu programu SAPARD v SR. Do roku 2002 sa na účet cudzích prostriedkov kumulovane previedlo 504 348 200 Sk.

V roku 2002 bolo na základe žiadosti NF prevedených 125 999 545 Sk na účet Sk NF/kof, ktorý je určený pre národné spolufinancovanie programu SAPARD a 15 538 976 Sk bolo prevedených na účet Sk NF/B, ktorý slúži na platenie bankových poplatkov, daní z príjmu z kapitálového majetku, vyrovnávanie kurzových rozdielov a nezrovnalostí. Celková suma čerpania v roku 2002 predstavuje 141 538 521 Sk. Stav na účte cudzích zdrojov je k 31.10.2002 je 362 809 679 Sk. 

Tabuľka č.3: Prehľad stavu a čerpania prostriedkov v programe SAPARD v rokoch 2000-2002 (v Sk)
Rok | Rozpočtované (VPS) | Čerpané z čiastky pre rok 2000 | Čerpané z čiastky pre rok 2001 | Prevedené na účet cudzích prostriedkov - VPS | Stav na účte cudzích prostriedkov | Stav na účte kapitoly VPS
2000 | 280 000 000 | 8 480 000 | 0 | 271 520 000 (prevedené do roku 2001) | 271 520 000 (31.12.2000) |

2001

239 600 000

6 771 800

0

239 600 000
(prevedené do roku 2002)

504 348 200 (31.12.2001)

2002

125 000 000

141 538 521

0

0

362 809 679
(31.10.2002)

125 000 000
(31.10.2002)

2.3.4.2.	Financovanie zo zdrojov ES

V roku 2000 Európska únia na základe Ročnej finančnej dohody 2000 (podpísaná 26.3. 2001) vyčlenila                          na program SAPARD 18 602 023 EUR. V nasledujúcej Ročnej finančnej dohode (podpísaná 11. 9. 2002) sa                 po úprave deflátora výdavkov pre program SAPARD zvýšila táto suma na 18 980 113 EUR. V priebehu roku 2003 možno očakávať podpísanie Ročnej finančnej dohody 2002. Keďže sa zvýšil koeficient, ktorým sa prepočítava záväzok ES, zvýši sa alokácia pre program SAPARD na rok 2002 o viac ako 5 percent.

15. apríla 2002 bolo rozhodnutím EK udelené SR riadenie pomoci na Agentúru SAPARD, čím bola potvrdená národná akreditácia. 17. mája 2002 obdržala SR na účet EUR SAPARD 4 557 496 EUR, čo predstavuje 50 % celkového preddavku. Celkový preddavok predstavuje 49 % sumy prvej Ročnej finančnej dohody. O zvyšnú časť preddavku môže SR požiadať v prípade predpokladanej potreby finančných prostriedkov. 

2.3.5.	Rozpočtovanie prostriedkov na rok 2003

V roku 2003 sa v SR začne kumulácia a alokácia prostriedkov štátneho rozpočtu prostredníctvom štátnej pokladnice po jej sfunkčnení. Účty vedené pre program SAPARD (EUR SAPARD, Sk NF/kof, Sk NF/B a Sk SAPARD) budú vedené v štátnej pokladnici. Platobné príkazy pre účty EUR SAPARD, Sk NF/kof a Sk NF/B bude vystavovať NF, platobné príkazy pre účet Sk SAPARD bude vystavovať Agentúra SAPARD. Prostriedky na účet spolufinancovania (Sk NF/kof) a účet, na ktorom sa budú viesť rezervy (Sk NF/B) budú i naďalej rozpočtované v kapitole VPS. 

Na rok 2003 bola požiadavka na štátny rozpočet pre účely spolufinancovania vyčíslená nasledovne:

Tabuľka č.4: Požiadavka na štátny rozpočet pre spolufinancovanie v roku 2003
Položka | | Suma | Čísla riadkov
Očakávaná výška sumy z EÚ* | RFD 2000 | 18 602 000 EUR | 1
| RFD 2001 | 18 602 000 EUR | 2
| RFD 2002 | 18 602 000 EUR | 3
Podiel Národného spolufinancovania** | RFD 2000 | 261 178 280 Sk | 4
| RFD 2001 | 261 178 280 Sk | 5
| RFD 2002 | 261 178 280 Sk | 6
Celková suma Národných zdrojov | | 783 534 840 Sk | 7 = 4 + 5 + 6
Čiastka zabezpečená v rokoch 2000-2002 | | 644 600 000 Sk | 8
Čerpané | 2000-2002 | 15 252 900 Sk | 9
K dispozícii | | 629 347 100 Sk | 10 = 8 – 9
Požiadavka finančnej spoluúčasti zo ŠR na rok 2003 | | 154 188 000 Sk | 11 = 7 – 10
Požiadavka na rezervu zo ŠR na rok 2003 | | 51 793 000 Sk | 12
* Sumy sú uvedené v stálych cenách a teda neupravované o deflátora výdavkov pre program SAPARD.
* Podiel spolufinancovania tvorí 25 % celkových zdrojov programu. Pre výpočet bol použitý kurz NBS z 13. 3. 2002 (EURO/Sk 42,121)
RFD – Ročná finančná dohoda

Tabuľka č.5: Požiadavka na rezervu zo ŠR na 1 rok (v Sk)
Potreba | EURO SAPARD | Sk NF/kof | Sk NF/B | Sk SAPARD | Spolu
Bankové poplatky za vedenie účtu | 1 530 | 1 530 | 1 530 | 1 530 | 6 120
Bankové poplatky za prevody | 0 | 0 | 0 | 1 300 | 1 300
Kurzové rozdiely | 27 437 950 | 0 | 0 | 0 | 27 437 950
Daň z príjmu z kapitálového majetku | 0 | 630 000 | 0 | 0 | 630 000
Nezrovnalosti | 23 717 550 | 0 | 0 | 0 | 23 717 550
Spolu | 51 157 030 | 631 530 | 1 530 | 2 830 | 51 792 920

2.3.6.	Čerpanie

K 22. októbru 2002 bolo predložených Agentúre SAPARD 75 projektov na schválenie a celková suma požadovanej finančnej pomoci z prostriedkov programu SAPARD predstavovala 442 773 000 Sk. Z tohto počtu boli 4 projekty zamietnuté a 14 projektov bolo schválených (celková suma pomoci je 69 323 000 Sk). Ostatné projekty sú v procese posudzovania Agentúrou SAPARD. Suma schválených projektov predstavuje len 7 %                    zo zdrojov v rámci alokácie pre rok 2000.

30. októbra 2002 predložila Agentúra SAPARD prvú žiadosť o prevod finančných prostriedkov v sume                           1 700 000 Sk na projekt v rámci opatrenia č. 5 Lesné hospodárstvo. Do konca roka 2002 sa predpokladá ďalšie čerpanie vo výške 15 993 000 Sk.

Prílohy k správe:

1.	Tabuľka č.1:  Čerpanie zo Všeobecnej pokladničnej správy k 31.10.2002
2.	Tabuľka č. 2.2.2.: Prehľad financovania ISPA projektov
3.	Tabuľka č. 2.2.2.2.: Prehľad platieb z EK pre projekty ISPA k 31.10.2002
4.	Tabuľka č. 2.2.2.3.: Zoznam účtov otvorených Národným fondom pre program ISPA
5a - Implementačný plán pre dobudovanie PO pre KF;
5b - Implementačný plán pre vypracovanie manuálu pre PO pre KF; 
5c - Stratégia ľudských zdrojov pre PO pre KF
5d - Organizačné schémy NF v rámci jednotlivých etáp budovania PO pre KF